السلام عليكم ورحمة الله وبركاته. اهلا بحضراتكم في المقطع رقم خمسمية وحداشر من مقاطع حضر التجول والحلقة الرابعة من حلقات تدبر سورة الفتح. هات المصاحف اوهات المصاحف وافتحوا معي آآ سورة الفتح. اقروا معي الاية تمانية وتسعة وعشرة
هات المصاحف دي فيها التفات يلا اقطعوا اقروا معي من اول السورة تمانية مية وتمانية وتسعة وعشرة اعوذ بالله السميع العليم من الشيطان الرجيم ارسلناك شاهدا ومبشرا ونذيرا لتؤمنوا بالله ورسوله وتعزروه وتوقروه وتسبحوه بكرة
اصيلا بعد ما ربنا تكلم عن الفتح المبين اقرا معي كده الاية واحد ان لك فتحا مبينا. وتكلمت السورة عن نصر النبي صلى الله عليه وسلم يعني مساعدة النبي وتأييد النبي
بانزال السكينة في قلوب المؤمنين وتكلمت عن مغفرة الله له ولامته من المؤمنين والمؤمنات هتنتقل الصورة دلوقتي لمواقف ناس مختلفة من فكرة الخروج نفسها الى مكة مع ان العمرة لم تكن مضمونة والصدام كان متوقعا
فتبدأ قبل ان تعرض لنا المواقف المختلفة هتقرر الاول وزيفة النبي ايه بالزبط ؟ مهمة النبي ايه بالزبط ؟ اقرا معي الاية تمانية انا ارسلناك شاهدا ومبشرا ونذيرا الله تعالى سبحانه وتعالى ارسل النبي صلى الله عليه وسلم
شاهدا شاهدا ليشهد على امته في سورة البقرة وكذلك جعلناكم امة وسطا لتكونوا شهداء على الناس ويكون الرسول عليكم شهيدا. فهو بصفة خاصة شهيد او شاهد على امته النبي عليه الصلاة والسلام هيأتي شاهد علي وعلى كل واحد فيكم
على كل مسلم سيشهد انه قد بلغنا الرسالة وادى الامانة ونصح الامة. وبعد كده بتعرض اعمالك. فهل هيكون لحد مننا عذر هو ليه ما قطعش ما قطعش ربنا في امر ما؟
الامر التاني النبي هيشهد على الناس كلها الكافر والمؤمن في سورة ال عمران شهد الله انه لا اله الا هو والملائكة واولوا العلم. بما فيهم الانبياء قائما بالقسط لا اله الا هو العزيز الحكيم. ان الدين عند الله الاسلام. فالنبي صلى الله عليه وسلم مع باقي
الانبياء واولو العلم سيشهدون على البشرية ان الدين عند الله الاسلام انه لا اله الا الله وانهم قد بلغوا الناس بهذا الكلام ولن يقبل من احد الا الاسلام فالنبي صلى الله عليه وسلم شاهد
ويتفرع عن هذه الشهادة بقى انه يبشر من قبل نبوته وقبل ما جاء به من الوحي وينذر من كفر بنبوته وينذر من كفر بما جاء به من الوحي انا ارسلناك شاهدا
ومبشرا ونذيرا تسعة لتؤمنوا بالله ورسوله وتعزروه وتوقروه وتسبحوه بكرة واصيلا ربنا ارسل النبي صلى الله عليه وسلم شاهد على الناس ومبشرا لمن يؤمن ومنذرا لمن يكفر. علشان الناس تؤمن بالله ورسوله
لتؤمنوا بالله ورسوله كمل الاية وتعزروه. تعزروه يعني تنصروه مين هو في ناس يقول لك ده الرسول. طب بس كمل بس وتعزروه وتوقروه كل ده ممكن يكون الرسول. وممكن يكون ربنا
وتسبحوه هو حد هيسبح الرسول؟ يبقى مقصود بها الله سبحانه وتعالى. هنا في في هنا آآ تفسيرين انه تعزروه وتوقروه للرسول وتسبح هدى الله على اي اساس؟ يعني فين الدليل على هزا الكلام؟ خلاص السياق ماشي وتعزروه وتوقروه وتسبحوه يبقى الكلام على ربنا
بسيطة طيب يعني ايه بقى ؟ تعزروه تعزروه يعني تنصروه طب انا انصر ربنا ازاي؟ قلنا اذا نصرت الحق مش الله من اسماء الحق. اذا نصرت الحق فقد نصرت الله. ان تنصروا الله ينصركم. ويثبت
اقدامكم تعزروه ايضا يعني تمنعوه عنه عشان كده عقوبة التعزير تسمى عقوبة التعزير لانها تمنع شر المجرم عن الناس تعزر الله يعني تمنعه عن الله الشرك. يعني لا تشركوا بالله
كمل الاية تسعة وتوقروا يعني تعظموا لا تنسبوا له الولد لا تنسبوا له الزوجة توحدوه توحيد تام تعظم عظموا الله كمل الاية تسعة وتسبحوه يعني تنزهوه عن كل نقص يعني دايما ما تقول سبحان الله يعني انت تقر ان الله سبحانه وتعالى متصف بكل صفات الكمال
لا فيه نقص ولا ضعف ولا عيب خالص بكرة واصيلا يعني باستمرار على الدوام في بقى ناس بتحب تاخد كلام القرآن حرفيا. ما دام قال بكرة يعني الصبح اول النهار
وما دام قال اصيلة يبقى قبل المغرب على طول. يعني حضرتك هتوقر ربنا بس في الوقتين دول ده كلام غريب جدا بكرة واصيلة كناية عن المداومة باستمرار صبح وليل ده ليل نهار ليل نهار هو كده
زي ما قلنا امبارح الشيء وعكسه في اللغة العربية كثيرا ما يفيد العموم ما تقدم من ذنبك وما تأخر يعني كله على بعضه. كله الاول من اوله لاخره كده لما شخص يقول للمدير لما المدير بتاعي ييجي انا هكلمه بقى في كل حاجة هكلمه في القديم والجديد. يعني هكلمه في كل حاجة
مش بالضرورة يكون فيه قديم ولا فيه جديد اقرا معي بقى الاية عشرة. عشان نشوف موقف الناس من الحديبية ان الذين يبايعونك انما يبايعون الله يد الله فوق ايديهم. فمن نكث فان
انما ينكث على نفسه ومن اوفى بما عاهد عليه الله فسيؤتيه اجرا عظيما قلنا لما سيدنا عثمان تأخر في مكة النبي عليه الصلاة والسلام طلب من الالف وخمسميت صحابي انهم يبايعوه على القتال بقوة والا يفروا
وقيل انهم بايعوه على القتال حتى الموت اما النصر واما الموت النبي وقف تحت شجرة في الحديبية سميت بعد كده بشجرة الرضوان عشان عشان الاية اللي جاية يعني في اية لسه هتتكلم ان ربنا راضي عنهم يعني
فوقف تحت الشجرة وبيع الرجال رجلا رجلا. هم كانوا كلهم رجالة يعني كانوا حتى ان سيدنا عثمان يعني يعني عشان ما كانش موجود النبي عليه الصلاة والسلام بقى يبايع بايده وفي الاخر خالص وضع اليمنى على اليسرى وقال وهذه يد عثمان
عايز اقول لكم ان الالف وخمسمية دول كان عدد كبير عشان يصافح الف وخمسمية واحد. سيدنا عمر خاف ان ايده توجعه. فجه مسك ايد النبي عليه الصلاة والسلام وكل ما حد ييجي يبايع يحط ايده على ايد سيدنا عمر يقوم سيدنا عمر ماسك ايد النبي وخبط بها ايد الراجل وحاططها فوق ايد الراجل وحاططها فوق ايد الراجل زي الختم كده بالزبط بسرعة بسرعة الف وخمسمية واحد
تلات ايام بقى البايع والنبي توجعه من كتر المصافحة فشوفي قد ايه كانوا بيحبوا النبي اوي. ويخافوا عليك اوي لم يبايع رجل واحد هو الجد ابن قيس. واختلف فيه من العلماء من قال انه لم يكن منافق. وانما كان راجل خواف وضعيف
في ناس قالوا لأ له موقف سيء اخر في تبوك ويعتبر الرجل ده من المنافقين. المهم ربنا ذكر هذا الموقف واراد انه يقول انهم لم يبايعوا النبي بل بايعوا الله نفسه
اقرا معي الاية عشرة ان الذين يبايعونك انما يبايعون الله اللي كان بيبايعهم بايده ده يد الله فوق ايديهم. ده مش ايدك اللي كانت بتعاهدهم بل هي يد الله. يعني كناية عن ان الله هو الذي اخذ
منهم البيعة من غير بقى ما نشطح ونقول بقى ساعتها ايد ربنا كناية عن ان ربنا هو الذي اخذ منهم البيعة. بس والدليل انه قال ايه اقرا معي الاية عشرة ان الذين يبايعونك انما يبايعون الله
يد الله فوق ايديهم. فمن نكث فانما ينكث على نفسه. ومن اوفى بما عاهد عليه الله فسيؤتيه اجرا عظيما. اذا اللي هينقض عهده هو بينقده مع الله معناها ايه؟ ينكث ينكث يعني ينقض العهد
من نكف فانما ينكث على نفسه. اللي هيمكث العهد على دماغه اللي بيشيل علبة مخرومة بتخر على دماغه. كل واحد متعلق من عرقوبه. هو دا معناه. فمن نكف فانما ينكث على نفسه
بيضر واللي بيضر بيضر نفسه ان ما حدش يفتكر انه ممكن يعاهد ربنا ثم ينكث كده من غير ما يكون فيه عقاب لا ومش بس كده بقى والاجر العظيم بقى
بص بقى ومن اوفى بما عاهد عليه الله الناس اللي وفت بعهدها مع ان ما حصلش قتال. لكن كانوا مستعدين للقتال بل كانوا يريدون القتال. كانوا عايزين يوفوا بعهدهم مع الله
فسيؤتيه اجرا عظيما الاجر العظيم ده بقى ده مش بس في الاخرة. ده فيه اجر عجل لهم المجموعة دي. المجموعة الاستشهاديين دول اللي اللي قرروا يقاتلوا حتى الموت دول ربنا عجل لهم جزء من ثوابهم في الدنيا وهنشوفه لما نوصل للاية عشرين
كمل معي. ومن اوفى بما عاهد عليه الله مش عليه الله انما اللي بيوفي بما عاهد معاهد ربنا عليه ربنا بيكافئه وشف بقى قرب ربنا شوفوا ربنا بيكافئ على الشيء الطبيعي
يعني واحد عاهد خلاص لازم يقف في عهده. ده شيء طبيعي انك توفي بعهدك طيب. ربنا بيكافئك ويديك اجر كمان عزيم لما تعمل الشيء الطبيعي هنا بقى في حاجة بما عاهد عليه الله مش عليه. احنا واخدين اهو على حرف جر يبقى لازم تكون عليه. اللغة العربية اتعلمنا كده في النحو والصرف
ليه هنا عليه؟ هتلاقوا بقى تفاسير كتير. ببساطة الموضوع ما فيش فيه تفاسير خالص دي لهجة من اللهجات العربية. هو اختلاف لغة. كلمة لغة لما تلاقيها في كتب التفسير يعني لهجة
احنا بنستخدمها بكلمة لهجة النهاردة لكن هناك لغة من لغات العرب يعني لهجة من لهجات العرب تضم الهاء بعد علا زي ما بنتكلم في العامية المصرية احنا بنقول ايه؟ معهم معهم عليهم عليهم. ما بيقولش عليهم
اللغة دي او اللهجة دي قرأ بها ايضا يعني نزل بها ايضا القرآن الكريم وهناك من القراء عدة قراء يقرأوا بها مسلا حمزة يعقوب يقرأه يقرأوا الفاتحة كده. صراط الذين انعمت عليهم غير المغضوب عليهم
عليهم ولا الضالين حفص لا يقرأ بها حفص يقول عليهم لكن حفصة عمل حاجة لطيفة اوي جه في كل حكم من احكام التلاوة اللي هو لا يأخذ بها اللي مش موجودة في قراءته
وقرأ بها مرة واحدة او مرتين عشان تبقى رواية ورقة حفصة عن عاصم شاملة لكل لغات العرب كل لهجات العرب فمسلا حفص ما عندوش تسهيل الهمزة قراء اخرين يسهلوا الهمزة التانية دايما مش ممكن تلاقي همزتين ورا بعض عند ورش ده لا يمكن
مثلا ايه اأمنتم ورش يقراها اهامنتم اها امنتم يعني بيسهل التنية حفص بيقول اامنتم عادي لكن في صورة فصلت حفص سهل همزة الهمزة الوحيدة اللي سهلها حفص في كل ايه المصحف بتاعه
اا اعجمي وعربي قرأها حفص ااعجمي وعربي عشان يبقى فيه في رواية حفص عن عاصم تسهيل واحد حفص ما عندوش امالة كثير من القراء عندهم درجتين في الامالة عمالة كبرى الالف تميل سبعين في المية تبقى قريبة من الياء
والضحي مش والضحى او امالة صغرى يعني بنسميها تبقى والضحى. والضحى تلاتين في المية بس مالت. فاقرب للالف لكنها مش الف مش والضحى ومش وضحي تمام؟ طيب ما عندوش الكلام ده
بيفتح الالف لكن في سورة هود امال امالة كبرى وقال اركبوا فيها بسم الله مجريها ومرساها. ما قالش مجراها قال مجريها يبقى عنده امالة واحدة الرواية بتاع نرجع للاية عشرة في سورة الفتح ومن اوفى بما عاهد عليه الله فسيؤتيه اجرا عظيما. اللي هيقرا بقى في
تفاسير هيجد اراء اخرى لسبب ضم الهاء ويقول لك عايدة على مش انا بقول لكم التفسير اللي اقنعني احنا هدفنا التدبر. من اراد ان يتوسع ويطلع على التفاسير الاخرى فليفعل. لكن انا مش هقدر اعمل كده لان ده مش في مصلحة الهدف بتاع الدرس بتاعنا
اقرا معي الاية حداشر وشف موقف الناس التانية من الخروج لمكة اقرا حداشر. فيه بقى ناس تانية غير بقى يعني فيه ناس ربنا عرضهم عليها دول طلعوا مع النبي عليه الصلاة والسلام. وعارفين ان ممكن يحصل صدام. وكمان بايعه على القتال حتى الموت
ده عندنا بقى صنف تاني هنشوفه دلوقتي سيقول لك المخلفون من الاعراب شغلتنا اموالنا واهلونا فاستغفر لنا يقولون بالسنتهم ما ليس في قلوبهم المي قل فمن يملك لكم من الله شيئا ان اراد بكم ضرا او اراد بكم نفعا
بل كان الله بما تعملون خبيرا من اعجاز القرآن الكريم انه اخبر النبي عليه الصلاة والسلام بامور قبل ان تحدث وهم في الحديبية نزلت الايات. تقول له اما توصل المدينة بعض الاعراب هيطلعوا. الاعراب دول بدوا رحل
مم لا يسكنوا في مكان واحد ليس لهم مدينة معينة يسكنوا فيها. لكن بيشتغلوا بالرعي فبينتقلوا من مكان لمكان اللي فيه الكلأ عشان فرع الماشية بتاعتهم بعض الاعراب ما خرجوش مع النبي عليه الصلاة والسلام
وسماهم القرآن ايه؟ المخلفون من الاعراب وقال للنبي صلى الله عليه وسلم لما ترجع هيعتزروا لك. ويقولوا لك اصل البيزنس شغالنا والله اصل احنا كان عندنا شغل اقرا معي الاية حداشر. سيقول لك المخلفون من الاعراب شغلتنا اموالنا واهلونا
استغفر لنا يقولون بالسنتهم ما ليس في قلوبهم. الموضوع مش كده يقولوا بلسانهم حاجة غير اللي بيؤمنوا بها هنشوف بعدين هي ايه قل فمن يملك لكم من الله شيئا ان اراد بكم ضرا او اراد بكم نفعا
بل كان الله بما تعملون خبيرا. ده معنى خطير جدا يعني لو حد كزب على النبي عليه الصلاة والسلام وخلاه يستغفر له بعذر غير حقيقي ما ينفعش الواحد اصلا ينوي ان هو
يعصي وبعد كده يعصي ويستغفر. لأ دول خططوا انهم يعصوا وعارفين انهم بيعصوا ولما النبي رجع طب استغفر لنا اصل احنا كان عندنا بيزنس ده معناه ان النبي ممكن يستغفر لهم وربنا ما يغفرش برضو
حتى لو النبي استغفر لهم قل فمن يملك لكم من الله شيئا؟ استغفر لكم ومين يقدر اصلا يغير اي حاجة لو ربنا كان اراد بكم ضرا او اراد بكم نفعا؟ خلص
مين هيقدر يحميكم من ربنا؟ ما حدش حتى لو كزبتم على النبي واستغفر لكم ممكن برضو يقع عليكم عقاب ربنا كمل الاية بل كان الله بما تعملون خبيرا ربنا يعلم جيدا كل حاجة بتعملوها
يعلم حقيقتها. حتى لو رحتم وكزبتم على النبي صلى الله عليه وسلم. مش هتكزبوا على ربنا طب هو ايه الحقيقة؟ هي الناس دي مش كان عندها بيزنس فعلا اقرا الاية اتناشر
بل ظننتم ان لن ينقلب الرسول والمؤمنون الى اهليهم ابدا وزين ذلك في قلوبكم وظننتم ظن السوء وكنتم قوما بورا لو ظننتم ان لن ينقلب ينقلب يعني يرجع. يرجع بيته
يعني السيدة صفية تقول ذهبت آآ ازور رسول الله صلى الله عليه وسلم في المسجد لما كان في الاعتكاف وخرج معي ليقلبني يعني عشان يرجعني البيت يروحني لو ظننتم ان لا ينقلب الرسول والمؤمن. اتذكرت الرسول صلى الله عليه وسلم مش هيروح. مش هيرجع
كنتم متأكدين كنتم حاسين ان فيه معركة بينهم يعني بين بين النبي والصحابة وبين قريش هتحصل وانهم هيقضوا على النبي تماما لن ينقلب الرسول والمؤمنون الى اهلهم ابدا انتم كنتم بتهربوا من القتال مع النبي عليه الصلاة والسلام
مش بس كده لأ انتم كمان اتمنيتم ان ده يحصل انتم احببتم ان ده يحصل من جواكم وزين ذلك في قلوبكم ده انتم كفار برخصة ده نفاق رسمي كان من الاية اتناشر وظننتم ظن السوء. ظننتم ان ربنا لن ينصر نبيه
وكنتم قوما بورا. ده انتم ناس ما لكوش لازمة. الارض البور هي الارض الغير منتجة. اللي ما لهاش لازمة. الفاسدة التي لا تخرج اي نبتة من كتر ما تربتها فاسدة مالحة
ارض بور انتم ناس بور. انتم ناس مش مش منتجة. انتم ما فيش منكم اصلا لازمة شوف بقى لما النبي عليه الصلاة والسلام ربنا بيوعيه قبل ما يوصل ويقول له هيجوا لك وهيقول لك كزا كزا كزا كزا ويلقنه رد عليهم وقل كزا كزا كزا ده مش الغاء لشخصية النادي
ولكن هو النبي عليه الصلاة والسلام لان خاصة في الامور دي مع المنافقين النبي كان طيب جدا معهم اقرا تلتاشر ومن لم يؤمن بالله ورسوله فانا اعتدنا للكافرين سعيرا ايه ده
اللي مش هيؤمن بالله ورسوله يعني ايه؟ يعني شرط الايمان الايمان بالله والرسول ما فيش حاجة اسمها طب واحد مؤمن بلا اله الا الله بس ينفع يدخل الجنة؟ ما هو ومن لم يؤمن
بالله ورسوله ما قالش فإنا اعتدنا له آآ سعيرا لأ فانا اعتدنا للكافرين ربنا حط ربنا اراد انه يثبت الكفر لمن لا يؤمن بالله والرسول واضحة واضحة طبعا ده بعد الكلام ده يجري على الناس اللي اتبلغت الرسالة ووصلها الرسالة ده اكيد طبعا يعني
طيب يبقى انا مش هؤمن بالله ورسوله. خلي بالك بقى. ومن لم يؤمن فرض واحدة هي مفرد ها؟ بالله ورسوله. فانا اعتدنا للكافر لا للكافرين حصل التفات من المفرد للجمع
انا اعتدنا للكافرين كلهم يبقى الالتفات هنا للتعميم لكل من كفر بالله او برسوله بعد ما وصلته الدعوة هو فيه كفر اكتر منهم يتمنوا في قلوبهم موت النبي والصحابة! ده انا مش قادر ده انا باقرا الاية اتناشر دي والدم طلع في نافوخي
ده انا ده الواحد يتمنى يشوفهم الواحد مش بيحبهم. ده الواحد يتمنى يقعد مع النبي عليه الصلاة والسلام ان شاء الله دقيقة واحدة وربنا ياخد من عمري قصاد الدقيقة دي كل عمري بس اقعد معه دقيقة واحدة
اقعد حتى مع حد من الصحابة دقيقة دول اعزم جيل اعظم جيل في التاريخ شكلهم ايه دول اللي عاصروهم وكرهوهم بالشكل ده نفسي اعرف شكلهم ايه دول اللي اللي كانوا بيتمنوا الموت للنبي والصحابة
ده ايه القرف ده! والله جد انا بقيت مش قادر اصدق! الناس دي ازاي كانت زبالة كده انا اسف انا بانفعل سؤال بقى هل معنى كده ان الاعراب ناس مش كويسين
الاعراب اشرار خلينا صرحا مش هنزعل حد يعني ما هو ده كلام ربنا ده دين يا جماعة الاعراب هيدخلوا النار ولا لأ ؟ الله ربنا قال في مواطن اخرى الاعراب اشد كفرا ونفاقا
بنجامل في دين ربنا خدوا اه عشرين سانية واكتب لي في التعليقات شايف الاعراب من اهل النار ولا لأ هل ترى ان الاعراب من اهل النار ام لا؟ بس واضحة
احب اقول لكم بقى حاجة لو انت كتبت او ما كتبتش لكن لو انت شايف ان الاعراب لو واحد من الاعراب يبقى من اهل النار يبقى انت وانت مغمض مش فاهم حاجة في الدين
انا اسف ليه بقى ربنا لا يحاسب احد على عنصره او على لونه او على جنسه الف به اسلام الف به اسلام ما حدش هيدخل الجنة او النار لان عشان لونه كزا او عرقه كزا او جنسه كزا او ساكن في الحتة الفلانية. لا يمكن
في سورة التوبة ربنا قال ايه عن الاعراب ومن الاعراب من يؤمن بالله واليوم الاخر ويتخذ ما ينفق قربات عند الله وصلوات الرسول الا انها قربة لهم سيدخلهم الله في رحمته. ان الله غفور رحيم
سورة التوبة ايضا وممن حولكم من الاعراب منافقون ومن اهل المدينة مرضوا على النفاق يعني في منافقين من الاعراب ومن اهل المدينة اهو مش اعراب اهو. من اهل المدينة زي ما في مؤمنين من الاعراب ومن اهل المدينة في منافقين من الاعراب ومن اهل المدينة
في الف به تفكير موضوعي الاسلام بيعلمك ما تعممش. لا تعمم ابدا ابعد عن التعميم في ال عمران ربنا بيقول ليسوا سواء. مش كل اهل الكتاب زي بعض احنا واحنا بنصور فيلم الجهاد ضد الارهاب
صورنا مع عشر متحدثين خمسة منهم كانوا غير مسلمين. اتنين منهم يهود وكل دول كانوا بيدافعوا عن مفهوم الجهاد منهم واحد اسمه فيليب سانتس ده استاز القانون الدولي في جامعة يو سي ال يونفرستي كولاج في لندن
من اكبر اساتزة القانون الدولي في العالم يعني انا متصور في بيته ولقينا الراجل بيقول ايه اللي بيسأل عن الارهاب يروح يشوف الجماعات اليهودية اللي كانت بتفجر في في القدس في التلاتينات في فلسطين اللي بقى دلوقتي اسمها
رحت موقف وقف التصوير قلت له بص حضرتك كلام كويس جدا بس لو سمحت عيده تاني وبدل ما تقول الجماعات اليهودية قل الجماعات الصهيونية انا عايز اهرب من اي مشاكل تحصل لنا وتحصل للفيلم وانتي سيماتيزم ونتهم بمعاداة السامية عارفين الراجل عمل ايه
خرجنا برة بيته اطلعوا يا جبنة ايه يا عم في ايه انتم ما لكم خايفين كده ليه ايوة جماعات يهودية واحنا قلنا كل اليهود. ايه طب ما تروحوا قولوا لهم ان انا يهودي. قلت له نعم! قال لي اه انا يهودي
بعد ما خلصنا مع راجل تصوير رحت وببحس لقيت الراجل ده تطوع للدفاع مجانا عن عشرة من معتقلي جوانتانامو فتح مكتبه مجانا لعشر قضايا من قضاياهم وعمل كتابين لولس ويلد يعني عالم بلا قانون
يعني فريق التعزيب اسبت فيهم ان جورج بوش نفسه ودونالد رمز لنفسه هم الاتنين كل المسؤولين عن التعزيب في آآ سجن ابو غريب. وعارفين التعزيب وامروا به وحوكم في امريكا
يهودي اهو يبقى ربنا بيقول لي ليسوا سواءا. اتعلم ما تعممش خلاص ده درس كده احنا ايه قلت ايه هحكيه لكم النهاردة نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك
وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا مغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه اكفنا واهلينا واخواننا شر كل ما يكيد لنا ولهم. واحفظنا واياهم من شرورهم. ونجعلك اللهم في نحورهم
فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان. وانصرهم وانصر كل من نصرهم. واخذل من خذلهم وطهر المسجد الاقصى من
فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من او من علمائنا مريضا به او حاملا له فالبسوا ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح بفيض الايمان بك وجميل التوكل عليك واحييها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله اه بنفس هذا الموعد ان كنا من اهل الدنيا